સોગંદવિધિ માટે ખાસ આવેલા લ્ખ્ખ્ય્ઘ્ દેશોના મહેમાનોને વિદાય આપ્યા પછી મંગળવારે નવી સરકારની કૅબિનેટની બેઠક યોજાઈ હતી, જેમાં કાળાં નાણાંની તપાસ કરવા સ્પેશ્યલ ઇન્વેસ્ટિગેશન ટીમ (SIT) રચવાનો નિર્ણય લેવામાં આવ્યો છે. SITનું નેતૃત્વ સર્વોચ્ચ અદાલતના નિવૃત્ત ન્યાયમૂર્તિ એમ. બી. શાહ કરશે અને સર્વોચ્ચ અદાલતના હજી વધુ નિવૃત્ત ન્યાયમૂર્તિ અજિત પસાયત ટીમના ઉપાધ્યક્ષ તરીકે કામ કરશે. ગયા અઠવાડિયે સર્વોચ્ચ અદાલતે આપેલા આદેશને પગલે સરકારે આ વિશે તાત્કાલિક નિર્ણય લેવો જરૂરી હતો. જાહેર હિતની એક અરજીની સુનાવણી દરમ્યાન અદાલતે સરકારને આદેશ આપ્યો હતો કે કાળાં નાણાંની બાબતે સરકાર શું કરવા ધારે છે એનો એક અઠવાડિયામાં જવાબ આપે. SITની રચના એ સરકારે આપેલો જવાબ છે.